text: На Никулден Негово високопреосвещенство Американския, Канадски и Австралийски митрополит Йосиф празнува своя 78 рожден ден
  5 Декември 2020 | 15:04 | Агенция "Фокус"
  София. На Никулден Негово високопреосвещенство Американският, Канадски и Австралийски митрополит Йосиф празнува своя 78-ти рожден ден.
  Той е роден на 6 декември 1942 година в с. Славовица, окръг Пазарджишки, със светското име Иван Благоев Босаков. От 1956 до 1961 година бъдещият архиерей е студент в Софийската духовна семинария. През 1970 година завършва Софийската духовна академия. На 12 април 1970 година приема монашеско пострижение в Троянската света обител. На 3 май 1970 година е ръкоположен от тогавашния Ловчански митрополит и по-късно Светейши Български патриарх Максим за дякон, а на 27 декември 1970 година за йеромонах. От 10 октомври 1971 година е изпратен от Светия Синод на специализация в Московската духовна академия. На 21 юли 1973 година, след защита на докторска дисертация, с благословението на Българския патриарх Максим, йеромонах Йосиф е възведен в архимандритски сан от Светейшия патриарх Московски и на цяла Русия Пимен.